สอบถามครับว่า ในผู้ชายสามารถตรวจหาเชื้อไวรัส hpv ได้ไหมครับ ? แล้วมีวัคซีนป้องกันในชายเหมือนกับผู้หญิงด้วยรึป่าวครับ
สวัสดีค่ะ การตรวจหาเชื้อHPV(human papilloma virus) ในผู้ชายนั้น ยังไม่มีคำแนะนำให้ตรวจหาและยังไม่มีวิธีที่เป็นมาตรฐานสากลสำหรับตรวจค่ะแต่การฉีดวัคซีนเพื่อป้องกันการติดเชื้อ HPVในผู้ชายนั้น แนะนำให้ฉีดได้ ซึ่งเป็นวัคซีนชนิดเดียวกันกับที่ฉีดในผู้หญิง โดยหากฉีด จะช่วยป้องกันการเกิดโรคหูดหงอนไก่ มะเร็งองคชาต มะเร็งทวารหนัก และมะเร็งในช่องปากได้ เนื่องจากการเกิดโรคเหล่านี้ สาเหตุมาจากเชื้อ HPV นอกจากนี้จะช่วยป้องกันการแพร่กระจายของเชื้อไปยังผู้หญิงได้อีกทางด้วยอย่างไรก็ตาม แนะนำให้ฉีดวัคซีนในช่วงอายุ 11-12 ปี หรือไม่เกิน 21 ปี โดยที่ต้องไม่เคยมีเพศสัมพันธ์มาก่อน วัคซีนจึงจะช่วยป้องกันโรคเหล่านี้ได้